गोरखपुर के सभी अखबारों के संपादकों से अनुरोध है कि वे इस मुद्दे पर अपने प्रबंधन या किसी अफसर या किसी नेता के दबाव में न आएं. संपादक लोग सबको साफ साफ बता दें कि यह ऐसा मामला है जिसमें अगर न्याय नहीं हुआ तो कल को वे लोग भी इसी तरह पीटे जाएंगो तो कौन साथ देगा. भड़ास4मीडिया इस मामले में अपनी तरफ से हर वो कोशिश करेगा जिससे दोषी अफसर के खिलाफ सख्त से सख्त कार्रवाई हो सके. आईपीएस आशुतोष ने एक निर्दोष पत्रकार पर हाथ उठाकर अपना काम कर चुके हैं, अब कलम वालों को अपनी कलम उठाने की जरूरत है, एकजुट होकर आवाज उठाने की जरूरत है ताकि देश में लोकतंत्र कायम रह सके, पत्रकारों को अपना काम करने के लिए बेखौफ माहौल कायम रह सके.